open-index/open-wikipedia-markdown huggingface dataset:
Ghost story

**Ghost Story** na eni  tori or drama wey pipu wey don kpai wey kon wake dey insaid, abi eni tin wey dem du wey dem go du lik pesin wey don kpai wey leta sho. Di kpai pesin fit sho as di pesin  kpai or dem fit sho am as magik. Di kpai pesin fit dey wori pesin wey get konecshon wit am, wia dem go kon uze pawa wey dem tai for a plez, or bodi wey pas  pas am wetin dem dey uze wori dem to porshu am. Ghost tori na ezampu of ghostlore.

For simpu wey "Ghost Story" fit bi eni kain tori wey dey mek pipu fear. For pipu to tek get am fas fas, dem don du am for fim, an rait am for buk. Na tori ontop wetin pipu bliv an dey mek pipu fear, an na fim wey dey holways mek pipu fear.  

Na to dey fear dem du lik du ghost tori , dem stil rait am to du som tins, lik to dey mek pipu laff an tich dem beta tins. Pipu wey don kpai wey sho dey holways let pipu sabi wetin fit hapun for  fusure or wetin pipu wey dey ci tomorrow dey tok.

## Histri
Plenti pipu bliv sey na pipu wey don kpai na lik wota abi brees wey pesin no fit ci. Pipu wey dey du risarch don konet pesin wey don kpai to di reel pesin wen e neva kpai(sey na di pesin spirit), for old kolsho dem konet am to di pesin breath. Bliv for ghost plenti insaid kolsho wey dey for d world, an dem fit pas am for mauth to oda pipu abi mek dem rait am down.  

Di Campfire tori, wey bi tori wey dem tok for mauth, wey dey abaut tori abaut pipu wey don kpai, or Tori wey dey mek pipu fear. Som of hol dis tori don tay, wey dey difren for meni kolsho. Meni skols an pipu wey sabi abaut buk dey holways tel pipu to dey rait am dawn for buk. 

Insaid 1929, five tins wey dey impotant for English tori abaut pipu wey kpai dey for "Some Remarks on Ghost Stories" wey M.R. James du. As Frank Coffman tek gada evritin wey dey du buk na:
.Hau dem tek uze lie lie du tru tru

. Hau sumtin wey dey fear pesin dey sweet 

.No chans mek man dey slip wit wuman

.No tok abaut anoda pipu wey kon hep

.Settings

As dey tek bring pulp magazines insaide di stat of 1900s mek chans dey to dey rait abaut pipu wey kpai, dey kon stat dey sho for som oda buk lik Good Housekeeping an di New Yorker.

## Buk
Ezampu for stat

Pipu wey kpai dey sho as smoke or smol smol wota, na leta dem kon stil tok sey dem dey sho as dem kpai dem, sey pesin wey dem kil wit wund go sho wit im wund. Spirit for oipou wey don kpai dey for buk for stat lik Homer's an Odyssey, wey dey abaut waka to som oda world, an as for Bible for Old Testament wia di spirit of Endo kol di spirit of profet Samuel.
Thurderstone

**Thurderstone** na one hodin days stone or bone of living tins wey pipo bilif sey e dey protet pesin or buidin from bad tins.
Pipo give di stone or bone di nem *thurderstone * bikos dem bilif sey na wie tonda hapun dem tek see-am
## European tradishon
Pipo wey kom from Albanian bilif sey *"thurderstones*" get supa nashoral pawa. Dey bilif sey di pawa kom from wen di light shine afta wey tonda don strike. Meni famili house get *"thurderstone "* wey dem dey kip as juju inside dia house. Pipo bilif sey if di stone dey inside house, beta beta tins go dey folo di pipo of di house .

Pipo also bilif sey "*thurderstone"* fit protet mek bad tins no hapun to hanima an wuman wey get belle.
## For tradishonal time
Dorin di time wey Alexander still bi king of Greece, di Greek pipo  bilif sey "*thurderstone"* fit protet buildin. One risach wey dem do in 1985 for Romano-Bristish aria show sey twenty-nine out of forty ezampul of *"thurderstones*" dey in koneshon with big house, barrak, an tempu.
## For midu age time
Dorin di midu age time, meni pipo dat time bilif sey *"thurderstones*" na di instrumet wey dem yuz tek fight for hevun. Dem bilif sey na dis tin dem yuz drive Satan an e demon kom down to dis earth.
For 11 senturi, Byzantine emperor give  "*Holy Roman emperor"* one *hevun axe* an in di 12 senturi one *Bishop of Rennes* tok sey na *"thurderstones*'' bi di onli instrumet wey kom from God wey fit helep win baltu, wey fit mek ship no sink inside wota, wey fit protet pesin from tonda, an fit mek pesin no drim bad drim.
Parable

**Parable** na one short tori wey fit tish pesin lesin or prinsipul. *"Parable"* dey difren from dos tori wey pipo dey yuz hanima, plant, or odas tin esplen. For "*Parable*", na human bein tori dey de inside am. For parable tori, we dey yuz one karata tek kompiya anoda karata wey we wan tok abaut.
Some pipo wey don stodi an sabi di four gospel an di niu testament for bible dey yuz parable for onli di tori wey Jesus tok. Di koko bi sey parable tori still dey wey no bi di one wey Jesus tok for bible. For of di parable wey Jesus yuz to helep tish na *"Parable of di prodigal son*".
## Orijin of di word
Di word *"parable"* kom from one Greek word παραβολή wey mins to dey kompiya, or to esplen.
## Histrie of parable
Bible get plenty ezampul of parable wey de di Gospel an di Niu testament (Jesus Parable).
Some pipo wey sabi buk (like John P. Meier) tok sey parable kom from *mashalim*. *Mashalim* na one Hebrew tori wey dey popula dorin di Talmudic period. (c. 2nd-6th senturi C.E).

Ezampul of parable wey Jesus tok na Good Samaritan, an di Prodigal Son. 
*Mashalim* wey kom from old testamet na di one wey Nathan tel David abaut lamb ( 2Samuel 12:1-9). Anoda *Mashalim* wey dey di old testamet na di parable of one wuman wey kom from Tekoah (2Samuel 14:1-13).

Parable also dey inside Islam. For Sufi tradishon, na parable dem dey yuz tish lesin an tish beta karata.
Niu niu raita of buk like Idries Shah an Anthony de Mello don work wel wel so dat pipo wey no sabi Sufi tradishon go fit sabi dos parable. 
Niu niu parable don dey now, E get one 19 senturi parable wey bi *Parable of the broken window* wey no sopot one part of ekonomik tinkin.
Juan Tomad

**Juan Tamad**  ( for Fillipi langwej, e mins "Lazy John") na one karata wey de inside Fillipi pipo tradishonal tori an di karata dey lezi. Di tori dey always show am as smol pikin, but for odas tori-dem, e na young man.
## Di tori
Juan Tamad tori na one tori wey tok abaut how e lezi sotey e mumu join am an di tori leta kom bi komedi.  For di tori, Juan Tamad si one guava tree wey e fruit don ripe wel wel. Bikos e too lezi to klimb di tree an get di ripe guava, Juan Tamad kom slip onda di tree kom dey wait mek di guava fall down by itself. E opun e mouth so dat as di guava dey fall, e go Jos enta e month daret.
Odas Juan Tamad tori wey de na:
**Juan Tomad an di Crabs*
Juan Tomad mama tel am sey mek e go buy crab for maket. Bikos e dey lezi to kari di crab go home, Juan Tomad rilis di crab inside one gota kom sey mek dem dey go home as e go dey folo dem for back.
* *Juan Tamad an di Rice Cakes*. 
Juan Tamad mama mek some rice cake an e tel am sey mek e go maket go sell am. Wen Juan Tamad dey pass near one small riva, e si some frog dey play inside wota. Bikos e dey lezi, JuanTamad trowa di cake give di frog. Wen e reach home, Juan Tomad tell e mama sey di pipo wey buy all di cake neva give am money. Juan Tomad tell e mama sey na next wik dem go bring di moni.
Man-eating plant

**Man eating plant** na one plant wey dey big an fit kil pesin an big animal. Difren tori an tok don dey abaut am for di wod. 

## Di Madagascar tree
Di stat of di Man eating plant fest stat as tori wey dey  buk wey Edmund Spencer for di New York World. Spencer artikul fest sho for daily Edishon of di New York World on 26 April 1874, kon stil sho for di evri day niuspaper of two days afta. Insaid di artikul, dem rait letter by one German pesin, wey im nem bi "Karl Lache" (wey dem rait as Karl or Carl Liche for im niu akount), wey tok abaut repot of hau "Mkodo tribe"  of Madagascar dey du skrifais. Plenti niuspaper Kari di tori tu, South Australian Register of 27 October 1874, wey dem uze sabi am wel wel. of hau "Mkodo tribe"  of Madagascar dey du skrifais. Plenti niuspaper Kari di tori tu, South Australian Register of 27 October 1874, wey dem uze sabi am wel wel.  wey tok abaut repot of hau "Mkodo tribe"  of Madagascar dey du skrifais. Plenti niuspaper Kari di tori tu, South Australian Register of 27 October 1874, wey dem uze sabi am wel wel. of hau "Mkodo tribe"  of Madagascar dey du skrifais. Plenti niuspaper Kari di tori tu, South Australian Register of 27 October 1874, wey dem uze sabi am wel wel. 

Di tori wey plenti pipu don bliv kon dey popula for Madagascar: Land of the Man- eating Tree, na buk by Chase Osborn, wey bi bifor bifor Govnor of Michigan.Osborn klaim sey di pipu an missionaris wey dey Madagascar sabi wia di tree dey. Wey mek am gree wit wetin Liche tok, an e kon gree as e tok sey e no kno weda di tree dey tru tru abi na just tori wey dey for long taim. But wetin dey mek am hapi bi sey e don mek di tori mek pipu abi plez wia pipu no kno bifor. 

Insaid im 1955 buk, Salamanders an oda Wonders, science buk raiters, Willy Ley rait sey di Mkodo tribe,  Carl Liche, an di Madagascar Man -eating tree tori no rili dey tru tru, na jus wetin som pipu sidon tink.

## Yateveo
Insaid James W. Buel's Sea an Land (1889), Di Yateveo plant na wetin dey kommon for Afrika an South Amerika, dem sabi am as wetin dey produs sounds lik sey pesin dey hiss an e resembu word ya te veo (lit. 'I don ci you'), an e get poison lik crow crow animal wey dey vex, e dey wound an kach plenti animal wey kom klose to am.

## Di Vampire Vine
William Thomas Stead, wey bi editors of Review of Reviews, do one smol wok in October 1891 wey tok tori wey dem ci for Lucifer Magazine, wia e kol one plant for Nicaragua Devil trap, di plant get pawa to draw animal wey dey pas an finish dia blood.

Na leta leta dem du faindings of Stead review dem ci sey no wok wey e du for October wey bi lik day, an kon tok sey di tori na wetin pipu siddon plan du.
Simpleton

Insaid kolsh an tradishon tori **Silver Bullet** na hol di smol tools wey dem uze dey faight werewolf, vampire, witch, or oda tins wey get pawa pas humanbeing. Di word *silver bullet* na wod for simpu pipo to ondastan, na magik wey dem dey uze,  to tek fain ansa to hard problem.: for ezampu, penicillin circa 1930 na "silver bullet" wey mek docto tek treet plenti pipo wey  bakteria katch. 

## Di pawa wey e get
Silver Bullet difren fom lead bullet for som ways. Lead get 10% high density pas silver. wey kon mek silver bullet no get pawa pas di one wey rezembu am. Pure silver dey less wit fors pas insaid lead an copper for strong  (1.5 < 2.5 < 3.0 Mohs) an shear modulus (5.6 < 30 < 48 GPa).  Silver Bullet dey uze riffle of gun barrel. 

Hau di tin go tek get pawa base ontop  difren tins lik  di bullet size an shape, flight distans, an material wey dem target. Sometin wey dey near di silver bullet go wok wel an e no go skata bikos of di molekul shear wey plenti insaid. 
Insaid 2007 episode of MythBusters du experimet to sabi wich knee dey wok dad gas pas insaid lead bullet an silver bullets, for di experimet dem kari 250-grain (16 g) lead slug in a .45-caliber Colt long shell vs a lighter, 190-grain (12 g) silver slug fire am Wen dem dey klose to am. Anoda MythBusters episode, fom 2012, sho dey silver bullet dey holways dey les akurate dan lead bullets, wen e fire dem. E ci sey silver bullet dey slow pas di lead bullet an e dey les akurate.

## Insaid kolsho an tradishon tori
Som pipu wey dey rait buk tok sey werewolf tori na fom bullet wey dem du fom silver bak to di Beast of Gevauden, a man-eating hanimal wey Jean Chastel kil in di year 1767.  Di tori abaut Chastel wey uze gun wey dey wit silver bullet na bi tru akordin to  Henri Pourrat's Histoire fidèle de la bête en Gévaudan (1946).  Insaid dis novel, di french raita sey dem shot empire. 

As akount of jämte abaut were - beast in 1936, kount bullet of silver as sty of killins. Swedish Tori abaut silver bullet let us kno.sey na bullet wey fit kpai plenti tins. 

Insaid Brothers Grimm tori of *Two Brothers*, na bullet pruf witch wey silver bullet dey enta am, Wen dey fire am wit gun.

## Insaid popula kolsho
Som nomba of tori wey no hapun for wild West uze silver bullet as sumtin for faigtin, to sho sey dia mind pure. Di one wey dem sabi pas na di one of Lone Ranger: afta e don finish im wok for di week e go kon leef silver bullet as mark. Clayton Moore, wey pley di Rangers insaid television sho, dem sabi am as pesin wey dey giv silver bullet props, wey dem du fom aluminium, to pipu wey lik am in Di 1950s.
Phyllis and Aristotle

Di tori of **Phyllis an Aristotle** na one tradishonal old tori wey pipo dey tok to fit advais man to dey kia-ful abaut wuman. Phyllis wey bi wuman yuz e fine faze an bodi tek kontro Aristoles to do wetin e want. Aristoles na one Greek filosofi man wey get sense wel wel. *Phyllis an Aristotle* tori na one of di popula tori wey show how wuman get pawa rish to fit kontro man. 
One of di tori vashon wey don tey na di 1220 French vashon **Lai d'Aristote**

Meni artists rili tok an rait abaut dis tori of dis wuman wey yuz sex kontro di man wey pipo sabi wel wel as pesin wey get sense pass from di 12 senturi . Dey draw di tori for stone wey dem yuz do chorch wall, dem draw am for kapet, dem draw am for glass an meni odas tins.
Artist wey do somtin abaut *Phyllis an Aristotle* tori na Hans Baldung, Albrecht Dürer, Lucas Cranach the Elder, an Alessandro Turchi.
## Wetin hapun for di tori
Difren difren vashon of di tori de. But di koko of di tori na im bi dis:
Aristotle advais Alexander mek e no dey folo Phyllis do tins. Phyllis na asewo ( prostitute) to Alexander papa wey bi di king. Di koko of di mata bi sey Aristotle wey dey give advais sef get eye to slip with Phyllis.
Phyllis, wey bi asewo to  di king kom gree sey e go slip with Aristotle on one kondishon onli: Aristotle go do like donki an e go sit ontop of am as e go dey tel am eni wie to move as both of dem de inside bedroom. Phyllis don tel Alexander sey mek e hide for one side as e go yuz e own see di pawa wey wuman get to kontro man.
Som vashon tok sey Phyllis na Alexander asewo or e fit bi e wife sef.
Maentenans

Di teknikal meanin of **maentenans** involv funkshonal cheks, servisin, repaerin or replesin of necessari devais dem, equipment, machineri, biuldin infrastrukchọ, and soppotin utilitis in industrial, business, and residenshal instọleshons. Ova taim, dis don kom to inklud mọltipul wodins wey dey deskraib various kost-effektiv praktisis to keep equipment opereshonal; diz aktivitis dey ọkọ  eida before or afta a faelure.

## Also si

## Referens
Bedtime story

**Bedtime tori** na tradishonal ways of tellin tori wey pikin go dey hie am as dem  dey bed wan go slip. Pipo konsida *bedtime tori* as one of di mejo tins wey sopos de for evri famili.
Na Louise Chandler Moulton fest yuz di word *bedtime tori* for di buk "*Bed-time Story"* 
One skolar wey e nem na Robin Bernstein risach how dis prosess tek start in di 19 senturi an dis proses kom dey popula in di 20 senturi.
Bikos of bed-time tori, Meni buk kom de wey get pikshon wey pikin fit fit enjoi. Bed-time tori stil kom mek smol pikin dey get dia bed-room.

Wen pipo dey rid bed-time tori for dia smol pikin, na both di peret an di pikin dey gain. 
For di pikin, e brain go dey sharp more more, e go sabi langwej wel wel, an di pikin go sabi yuz e brain tink fast fast. Bikos peret dey spend time with dia pikin for bed time, dis one dey mek dia frendship strong more more.

Wen pikin stil dey smol, dia brain fit kolet meni informensho an dis tori wey dia peret dey tell me fit helep dem get beta karata wey dem go dey folo.
We still fit yuz bed-time tori tek tish smol pikin.some karata like: mek pesin dey show piti for odas, mek pesin no dey greedi, an mek pesin dey kontro imsef.  Bikos smol pikin nashoralli fit show all dis kind karata wen dem don esperiens.
Bedtime tori fit helep pikin-dem emajin how oda pipo dey feel. Dem fit stil yuz bedtime tori to esplen difikut topik like di mini of death or wetin fit mek one tribe no like oda tribe.

Pipo wen don grow sef get dia own bedtime tori wey dey mek dem fit slip. Dis one fit de in form of redio k-set or buk-dem.
## For westa kolsho
For westa kolsho, meni peret dey rid bedtime tori for dat di pikin go fit get beta slip.
Dis habit, to dey rid tori for pikin from peret is gud bikos e dey mek peret an pikin frendship de tight.
Princess and dragon

**Princess and dragon** na one of di standard way of tellin tradishonal old tori, romatik tori. Northrop Frye tok sey *"Princess and dragon*" na sentra part wey romans tori dey always folo.
Di tori dey tok abaut one hi-klass wuman wey get save from dragon. Di dragon fit bi original dragon or Jos eni denja. Na one man wey bi hero go kom save di hi-klass wuman or princess for di tori.
Di tori fit show sey na di princess bi di fest pesin wey wan faze dis kind of dragon or e fit show sey na di princess bi di last pesin wan dis tin wan hapun to.
Di tori dey always finish  wen di princess mari di man or hero wey helep kill di dragon
Wen Aarne-Thompson wan rait tori abaut *Princess and dragon*' in type 300 an Dr e patan dey always bi like this:
E fit remain smol make dem yuz di princess as sakrifahi wen di hero kom save am, one fake hero wen go fest kom dey tok sey na im go do am, an di main hero wey pipo go kom see sey na im do am tru-tru.
## Histri of di tori
One of di tori of *Princess and dragon* wey don old pass na di one wey kom from olden days Greek tori of Perseus. Perseus save di princess Andromeda mek Cetus no chop am. Cetus na one big hanima wey de inside wota wey no risembu snake or dragon.

Other tradishonal old tori of Greek folo di dem patan of *Princess and dragon* like di Heracles. For di tori of Heracles, e save princess Hesione of Troy mek one big hanima no chop am.

In dos tori, most of dem dey tok sey di dragon kom bikos dia gods dey  vex for di pipo. For ezampul, in Andromeda tori, di dragon wan kill di princess bikos di princess mama Queen Cassiopeia kompiya Andromeda beauti to  one fimeli god wey de live inside wota. For di tori of Hesione, di dragon wan kill am bikos e papa no wan agree on wetin im an Poseidon don gree bifor.
**Princess and dragon** na one of di standard way of tellin tradishonal old tori, romatik tori. Northrop Frye tok sey *"Princess and dragon*'" na sentra part wey romans tori dey always folo.
Snake wine

**Snake wine** na one ogogoro drink wey dem produs from karin snake inside ogogoro kontena.
Di fest ples wey pipo fest drink *"Snake wine*'" na China dorin Westa Zhou empaya (c. 1040-770 BC). Akordin to China tradishonal medisin, wen pesin drink *"Snake wine *", di drink dey give pesin pawa again.

Pesin fit get "*Snake wine*" drink in China, Hong Kong, Taiwan, North Korea, India, Vietnam, Japan, Laos, Thailand, Cambodia, an araund South-east Asia.

Wen dem get di snake, no bi di mit of di snake dem want but na di poisin wey e get.

Wen di snake don enta ogogoro, di ogogoro go helep relis di poisin of di snake inside di ogogoro. 
Afta dis one, *"Snake wine *" is redi to drink. Dis drink dey OK to drink. ( sometime sha, e fit no dey OK).
Pipo sabi Hauxi street night maket wel wel bikos of dia snake fud an wine prodot.

## Histri of di snake
E don tey wey pipo wey like China tradishonal medisin don bilif sey to dey chop snake an all di tin wey de inside di snake.
Na China dey fest drink *"Snake wine"* dorin di Westa Zhou empaya (771 BC) . Na for 300 B.C an 200 A.D we fest see medisinal  rekod of "*Snake wine**  in one buk kol *Shen nong ben cao jing"*.

"*Li Shizhen Bencao Gangmu*" buk kom tok more abaut how dem fit yuz snake faze, snake bodi, for medisin. Di buk still tok abaut how pesin fit prepare am.
One tin wey de inside snake wey e nem na *snake bile* na im dey give Yang Jisheng mek e yuz wen e get injuri in prison circa in 1554.
==Di drink in difren kolsho==
In Vietnam, di komon nem na "*Snake wine** na rurøu thuõc. Anoda nem wey dem dey kol am but wey no too popula na rurøu rán.  Odas drink no yuz snake but yuz lizard or *sea horses*.

Bikos di ogogoro wey de inside "*Snake wine"* plenti, na smol smol kup you go yuz tek drink am.
Manchester Pusher

Di **Manchester Pusher** na di nem wey pipo dey give one pesin wey pipo jos emajin sey e dey kill meni pipo. Pipo emajin sey, na *Manchester Pusher* dey kill all bi dead-bodi wey dem don see for inside kanal wey de "*Greater Manchester"*, England since 2007.
Meni pipo wey bilif dis tori tok sey di nomba of dead-bodi wey dem see for Rochdale, Ashon, an Bridgewater *canal* sins earlier 2000 don pass wetin we fit tok sey na dos pipo kom kill diasef for dis aria. Dem bilif sey na *Manchester Pusher* kill dem.
Bitwin 2008 an 2016, Pipo diskova ova 60 dead-bodi for *"Greater Manchester canal*".
Di Polis-dem wey de *"Greater Manchester"* don do evri tin wey dey fit do to esplen sey notin like *Manchester Pusher* for dat aria. Di Polis kom up with difren difren tori to fit esplen di risin why dead-bodi plenti for dat aria. But pipo still no gree for di esplanashon wey Polis dey give pass
Concealed Shoe

Meni **Concealed Shoes** na im pipo don found an bring komot from windo, floor, an seelin of buidin in oyinbo kontri (*Europe*). Pipo stil also see am for plenti ples around di wold.

Na dat time wey oyinbo kontri eyes neva too opun wey bi *"early modern period"* na im dem dey see dis kind *concealed shoes*.
Brian Hoggard wey bi risasha tok sey, meni aria of a buidin wey dis *concealed shoes* de ( inside door, seelin, windo, ontop house) show sey some pipo bilif sey dis tin get pawa. E tok sey some pipo bilif sey dis tin fit protet pipo wey de inside di buidin from bad tins. Di bad tins wey dem bilif sey *concealed shoe* fit protet dem from na demon, ghost, an witch.

Oda pipo dey put am for dia house bikos dem bilif sey e fit bring belle kom wuman wey dey find pikin bifor. Odas dey do am bikos dem bilif sey na sakrifahi to juju of di house.
[03-29, 15:39] Mon Pefi: Pipo don found *Concealed shoes* in difren kind of buidin like poblik buidin, vilej house, farm house, house wey pasto dey live an one Baptist chorch.

One *Concealed shoes* wey don old pass wey pipo don see na for Winchester Cathedral. Na for 1308 dey build di chorch an for na wie singa for chorch dey sit-down dey found am. 
Northampton Museum get one ples wey *concealed shoes* de.  In 2012, dat aria don get 1900 diskova of di shoe. Na for Britan dem tek see half of di *concealed shoes*. Plenti of am kom from 19 senturi. Meni of di *concealed shoe* don tiya finish but dem don ripiya dem. Na one-one leg of di shoe plenti pass. Wen we divide all di *concealed shoes* wey dem don diskova, half of dem na smol pikin dem.

By di time wey 20 senturi wan start, meni pipo no dey pratis *concealed shoes* kostom again.
The Golden Arm

**The Golden Arm** na one tradishonal old tori wey de meni kolsho. For meni kolsho, pesin dey hie dis tori from one pesin to anoda, no bi sey dem rait am down for pepa. Na Mark Twain mek *"The Golden Arm"* tori popula wel wel an e yuz am tish pipo mentod wey dem fit yuz to tok eni tori.
Di tori na abaut one pesin wey get gold arm wey jos kpai. Bikos of sey di dead pesin get gold arm, pipo dey always tiff dis arm. Di pipo wey dey do am wel wel na di dead pesin famili memba. Na bikos di pipo dey greedi  dey kos dis one.
Di dead bodi go kom back kom dey find im hand wey tiff don kari go. Dis one dey mek di tiff riton di hand back bikos of fear-fear.
Most of di time, na pesin dey yuz e mouth tok dis tori no bi sey e dey rid am. Afta e wan finish di tori di pesin go kom shout so dat pipo wey dey hie am go fit fear.
## Di orijin of do tori
Dokumet wey de show sey *"The Golden Arm"* tori don de for ova 200 years. Infact, pipo don dey tok dis tori now for ova 200 years wey di dokumet show
[03-31, 18:15] Mon Pefi: Dis tori na part of di Aarne-Thompson Type 336 wey mins sey a dead-bodi fit kom back life kolet wetin pipo tiff for e hand. Dis tin wey dem tiff fit bi one part of e bodi, e diress, an eni of e propati.

Di tori idiya bi sey, pesin or hanima wey don kpai no go fit rest wel wel onti evri part of e bodi komplet finish as e bi bifor e kpai
Pipo dey tok dis tori bikos dem wan yuz am tish pipo wey dey lisin to get respet for dead-bodi. 
Afta somtime, di tori kom bi di one wey pipo dey yuz tish wetin greedi fit kos.
Bobrisky

**Okuneye Idris Olarewaju** (dem bon am on 31 August 1991), wey plenti pipu sabi as **Bobrisky**, na Naija pesin wey mek imsef bi wuman an na pat of LGBTQ pipu. Dem sabi am wel for soshial media apps Snapchat, TikTok an Instagram. Plenti pipu sabi am for TikTok, afta e stat to dey du as "bobrisky" insaid 2021. 

## Hau e tek stat life an skul
Dem bon am as Okuneye Idris Olarewaju in 1991, Bobrisky go King's High School, Lagos an Okota High School, Lagos for im sekondri skul Edukashon, kon go stodi akountin fom University of Lagos (UNILAG), Nigeria. 

## Hau e tek opun eye
Dem sabi am bikos of hau e tek dey liv life for Soshial media wey difren fom hau oda Naija pipu dey. Plenti pipu dey folo am for Instagram du. Plenti pipu dey folo am for soshial media. Som sabi am as e tok sey e dey mari anoda man lik am for wey Naija lor no apruv. On 8 July 2021, Shi sho pipu sey e don go du surgery wey mek am bi lik wuman. 

## Mata wit EFCC
Economik n Financial Crime Commission (EFCC) charj Bobrisky to kourt bikos of dey way e tek dey du Naira note for Parti.

## Hau pipu tek tok for im mata
Dem don giv Bobrisky plenti chans for event mek e tok to pipu wey dey dia. One pesin wey dey wok for president, Bashir Ahmad, waka komot as e ci sey Bobrisky dey wia im dey. Insaid 2019, Otunba Olusegun Runsewe, wey bi Direkto General of Nigeria's Nashonal Councils for Art an kolsho, kol Bobrisky disgras to Naija pipu an sey pipu go du am enihau if dey ci am for road. 

## Hau e tek afet oda pipu
Taiwo Kola Ogunlade, Google's komunikashon an poblik Mata Manager for West Afrika, tok sey na Bobrisky dem find pas for Naija fom October rish November 2016. Bobrisky stil bi frend wit beta ogbonge aktres an aktor lik Tonto Dikeh
Terry G

**Gabriel Oche Amanyi** (wey dem bon for 17 March 1986) wey pipo sabi wel wel as **Terry G** na Naija rappa, singa, song-raita, an rekod produsa. Terry G dey popula bikos of how e dey diress, wetin e dey tok for e muzik an how e luk bi.

*The Punch* niuz-pepa kol Terry G di singa wey kraze pass among all di singa wey de. *Vanguard* an *Channels TV* sef tok sey na Terry G bi di kraziest muzishan in Naija.

In 2013, Terry G rilis e nomba 4 habom wey e kol *"Book of Ginjah*".
## Tori of e life
Na for Benue Stet dey bon Terry G.  Terry G an e mama get di sem birthday.
### Habom-dem wey e don do
**Free Me*
**Ginjah Ur Swaggah (Season 1)*
**Terry G.zuz*
*''Book of Ginjah
### Singu wey e don do
*"So high"
*"Run Mad"
*"Testing Microphone"
*"Free Madness"
*"Love Affair"
*"Sexy Lady"
*"Oga"
*"Ora"
*"Baby Don't Go"
*"Furret"
*"Omo Dada"
*"Adura"
## muzishan wey e don kolabo with
* Timaya - Malonogede feat. Terry G
* Terry G ft. 9ice - Ori Mi
* Terry G feat. Wizkid, Phyno, Runtown - Knack Am
* Terry G feat. Skiibii 
* Jaywon feat. Terry G - Gbon Gbon
* Terry G - Brukutu feat. Awilo & Timaya

## Wia dem gada di tori
Kenny Blaq

**Otolorin Kehinde Peter** (wey dem bon for 30 September 1992) wey pipo sabi wel wel as **Kenny Blaq** na Naija komedian an singa. Kenny Blaq paform for di 2nd edishon of *Unlock Naija Independence Selibrashon*, an at di final of *Afrika Majik Owambe*.
## Tori of e life
Na 30 September 1992 dey bon Kenny Blaq. E do e pamari an sekondri edukeshon in Ejigbo Legos. Bikos sey Kenny Blaq peret no get moni for skul fees, e go do lesin to fit rait e WASSCE.

Afta Kenny Blaq don do smol work for SMA FM, e go get trenin as a host an redio presenta for *"Fedira Redio Korporashon of Nigeria"* (FRCN) for dia skul wey de Legos.
SMA FM na one redio steshon wey de insie kolej.
## How e tek work
Na for 1998 Kenny Blaq start to dey do komedi. E don do komedi for big big komedi show like inside an outside Naija. Some of di komedi show wey e don paform na:
*I laff with McAbbey*, Gbenga Abeyinka *Laff mattaz*, Ali Baba *(January 1st Concert* & Fina-Ali, Cool FM *Praise JAM*, Darey *Love Like A Movie*, AY *AY LIVE*, BasketMouth *Lord of the ribs*, *Africa Laughs* in Uganda, *SEKA Live* in Rwanda, *ECOFEST* in Sierra Leone, an *BENIN GLO LAFFTA FEST* in Nigeria.

Kenny Blaq get e own komedi show wey e nem *"Oxymoron of Kennyblaq*". Dis e own show win Best Komedi show in 2017 an 2018 for di awod wey Naija 102.3 arenj. Na onli three years Kenny blaq show last an e win best komedi show for 2 year out of di three year.

Di fest time wey Kenny Blaq nem wan hapiya for intanashonal niuz na on di 30 September 2018. Na for one komedi show wey e do for Indigo 02 wey di tahitu na *"Kenny Blaq 'State of Mind"*. Na  SMADE kari am go UK bikos na dia dia kompini base. Dis show kom mek pipo dey see Kenny Blaq as one of di komedian wey get levu for Naija.

Kenny Blaq *State of mind* opun door for am wel wel as dis one mek am paform for *Indada X; The Laughing Leopard Comedy event*.  E nem still show for *Royal Festival Hall*.
Wen di list of 100 youth wey get mouth wan kom out in 2018, Kenny Blaq nem de di list. Di risin e nem enta di list na bikos na im win *"The Future Award Africa*" Prize for komedi in 2017.

In 2020, Kenny Blaq risiv di *Ooni Youth Royal Award.Wen di list of 100 youth wey get mouth wan kom out in 2018, Kenny Blaq nem de di list. Di risin e nem enta di list na bikos na im win *"The Future Award Africa''" Prize for komedi in 2017.

## Wia dem gada di tori
George Akume

**George Akume** (dem bon am on 27 December 1953) na Naija politishan wey bi di 21st an niu Seketry to di Govmet of di Federashon, wey President Bola Tinubu chuz. E don sarf as Minista for Speshial Duties an Inta Govmetal Affairs wen President Muhammadu Buhari dey rul fom 2019 rish 2023. Na im bi di Senato wey dey stan for Benue North-West Senatorial District fom 2007 rish 2019. Na im stil bi minoriti leader for di Senate fom June 2011 rish June 2015. E don sarf as Govnor of Benue Stet fom May 1999 rish May 2007. 

Akume enta di sekond taim as Senato for Benue North-West insaid di April 2011 eleshon, onda Action Congress of Nigeria. E win anoda term insaid 2015 kon lus to Senator Emmanuel Yisa Orker-Jev of di PDP in 2019. On July 2019, President Muhammadu Buhari menshon Akume nem as pesin wey go bi im Minista for Speshial Duties an Intergovernmental Affairs.

## Hau e tek stat life an skul
Akume get bachelor's digre insaid sociology an a masta digre insaid Labour Relation fom di Universiti of Ibadan. E dey sta for insaid Abuja, Nigeria.

## Politis wok
Hau e tek wok for stet govmet

Insaid 1999 na Akume bi di govnor of Benue Stet an sarf as two terms wey bi four years. E win eleshon to tek stan for di pipu of Benue Stet as Senato for Benue North-West insaid Naija Senate.
Wizkid

**Ayodeji Ibrahim Balogun** (dey bon am 16 July 1990) wey pipo sabi wel wel as **Wizkid** na Naija singa an song-raita. Dey bon wizkid for Ojuelegba, Surulere in Legos Stet. Wizkid na one of di singa wey get levu wel wel for Afrobeat muzik. E fit sing afropop, R&B, afrobeat, Regga, dancehall, an pop muzik.

Wizkid don dey sing sins e de 11 year old. E don evun rilis one kolaboreshon with e group wen e still dey smol. Di nem of di group dat time na *"Glorious Five*". All of dem wey de di group dey go di sem chorch dat time.
In 2009, Wizkid sahin onda Banky W  rekod lebel Empire Mates Entertainment (E.M.E). Na one song wey di tahitu bi *Holla at your Boy* mek wizkid popula wel wel. Dat song bi di fest song for e habom wey e nem Superstar wey kom out in 2011. Oda muzik wey de inside di *Superstar* habom na: *"Tease me/Bad Guys*", an *"Don't Dull*"
Tonto Dikeh

**Tonto Charity Dikeh** (dem bon am on 9 June 1985) na Naija aktres,singa, songraita, an e lik to dey hep pipu. On 27 August 2000, e stat foundashon, "The Tonto Dikeh Foundation".Insaid June 2022, na Tonto Dikeh bi di deputy govnor candidate onda di Afrika Democratic Congress insaid di 2023 Rivers Stet gubernashonal eleshon. Port Harcourt pipu lik am for wetin e du.

## Muvie an televishon
Tonto Dikeh dey insaid muvie wey bi Dirty Secret, wey difren pipu tok abaut am bikos of di bad tins wey hapun insaid. As som pipu dey tok sey e no du lik beta Afrika pikin for di muvie, an som pipu dey tok sey na im wok shi dey du.

## Muzik wok
Ontop hau shi tek popula for fim, Tonto Dikeh kon go du muzik wok. Bifor dat one e don du muzik video for Amaco Investments, wit Patience Ozokwo. Shi du fest album wey e kol "Hi" an "It's ova" wey shi du wit snypa. On 13 June 2014, Naija singa D'bang sign to im rekod label, DB Rekods. Tonto Dikeh Tel pipu sey e dey komot for di rekod label in March 2015.

## Im Pasonal life
Dem bon Tonto Dikeh insaid famili of seven  an na im bi third pikin insaid five pikin wey dem bon. Im famili na fom Obio- Akpor, one Lokal govt aria for Rivers Stet, south-south Nigeria an shi bi Ikwere pesin. Wen shi dey 3 years old, im mama kpai wey kon mek anoda mama wey dia papa mari train am, wey get two pikin. Dikeh stodi Petrochemical Engineering for Rivers State University of Science and Technology. Insaid September 2021, Tonto Dikeh's hosband bifor, Prince Joseph Kpokpogri, kari am go kourt andi Department of State Security (DSS) bikos dem no du wetin bi im raight for am. Kpokpogri tok sey e no wan mari Tonto Dikeh bikos of di kain way shi dey smoke an drink.

## Katakata wey hapun
Shi du tradishonal marriage wit Olakunle Churchill on August 2015. Insaid 2014, tok tok tori wey pipu dey kari we ear sey shi an Rukky Sanda dey sleep togeda. Wen Rukky Sanda dey tok for intavew shi tok sey no bi tru tok. Insaid February 2016, Tonto Dikeh bon one boi wey dem kol am 'King', som stil sabi di boi as Baby X. Dia two no dey togeda again. Dikeh for 2021 dey for one katakata wey hapun wit im hosband, shi tel pipu sey im bifor bifor hosband, Joseph Egbri (wey plenti pipu sabi as Prince Kpokpogri) du video wit Usiwo Orezimena Jane, wey dey holways dans,plenti pipu sabi as JANEMENA, wen dia two dey sleep togeda. Dikeh tok dis one wen dia two no dey again.

## Wie dem gada tori
Gani Adams

**Cheif Ganiyu Adams** wey plenti pipu sabi as **Gani Adams** (wey dem bon for 30 April 1970), na Naija pesin wey like to fight for pipo right, politishan, pesin wey like tradishonal tins an di 15th Aare Ona kakanfo of Yorubaland.

## How e tek stat life
Dem Gani Adams bon Gani Adams on April 30, 1970 for Arigidi-Akoko, wey dem sabi nau as Akoko north-west lokal govmet aria of Ondo Stet. 

## How e tek go skul
Gani Adams stat skul for *Army children's school* wey de Otukpo, Benue Stet. Di kain wok wey im papa dey du mek Gani Adams kom Legos, wia e kon go *Municipal Primary School* wey de Surulere aria of Legos Stet in 1980. Afta im primari skul edukashon, Gani Adams kon go *Ansar-Ud-deen Secondry School* wey de Randle Avenue, Surulere. Afta e finish sekondri edukeshon, e go len kapita (furniture) wok, wey e finish in 1987. 

## Hau e tek wok
Adams tink abaut wetin go giv am moni to buy hol di tins e want. E wok for Stabilinin Vissioni Limited, Italian kompini wey dey Apapa, Lagos. E wok for di kompini as pesin wey dey mek insaid tins fain. E leta stop di wok to go stat im own, wey e kol am "Gadson Interior". 

Gani Adams don dey faight for pipu raight sins e dey smol. In 1992, e dey insaid pipu wey no wan mek military dey for pawa, e wan mek evribodi dey vote an dey put hand insaid hau di kontri dey selet leader. 

Bikos as e tek dey faight for pipu, dem mek am Public Relations Officer of Mushin local government chapter of Civil Liberties Organization(CLO) in 1993;  one grup wey dey faight for pipu raight in Nigeria. Na im stil dey insaid pipu wey stat Oodua Youth Movement (OYM) an statin member of the Oodua Peoples' Congress in 1994. Na im bi di fest Nashonal Deputy Coordinator an di niu Kordinato of Oodua Peoples Congress. Gani na bifor bifor leader of one pat of di Oodua People's Congress, one parti wey dey faight for Yoruba pipu.

On 14 October, 2017, dem giv am 15th Aare Ona kakanfo of Yorubaland by oba Adeyemi III, di Aaafjn of Oyo. Pesin wey get di title bifor am na Chief Moshood Abiola bifor e kpai in 1998.
Eid al-Fitr

**Eid al-Fitr** wey bi Holu-dey wey pipo dey yuz finish dia fastin na di fest of di two holu-dey wey muslim dey do. (Di sekond one na Eid al-Adha).Na all di muslim dey selibrate Eid al-Fitr bikos na im dem dey enjoin wen di one month Ramadan fastin don finish. Evri muslim wey dey all part of di wold dey do dis holu-dey. For muslim kalenda, di holu-dey dey hapun on di fest day of *Shawwai* if we yuz islamik kalenda check-am. Di date no dey folo di norma moslim kalenda  bikos na wen pipo see di niu moon for up dem go start to do dia fastin.

Difren difren nem na im pipo tek no Eid al-Fitr selibreshon. Some pipo dey kol di selibrashon **"Lesser Eid**" or jos Eid. 
Dorin Eid al-Fitr, dem dey do one patikula  Islamik preya (sakat)  wey dem divide into two part (rakats). Na for big hall or outside pipo dey do dis preya. Dey fit still do dis preya for inside mosque (Jamā at). Wen di preya dey go on, pipo go kari dia two hand up to fit rish dia ear an tok sey *"Allāhu 'Akbar*" wey mins "God is the greatest*.

Afta di preya , muslim pipo go start di selebrashon an dey go dey give an risiv fud from one pesin to anoda. 
==How e tek start==
Akordin to wetin dey muslim tradishon, na Islamik prophet Muhammed start Eid-al-Fitr. Some tori tok sey na Medina Eid al-Fitr tek fest hapun afta Muhammed park from Mecca go Medina. 
One pesin wey dey klose to di prophet wey e nem na Anas tok sey wen Muhammed rish Medina, e see sey di pipo for dia get two days wey dem dey yuz enjoin diasef. Muhammed kom tel di pipo sey God don chuz onli two days to fit do joli joli: Eid al-Fitra an Eid al-Adha.

== How di festival dey bi==
Na wen sun don go down for di night wey dey see di full moon na im di festiva dey start. Na night wey dey fest see di moon na im dem dey kol *Chand Raat''. If dem no kwik see di moon on 29 day of di month wey dem soposs see-am, muslim pipo go do Eid al-Fitr di ness day. Di risin wey fit mek am hard to see di moon fit bi sey sky no too klear. 
Difren kontri fit yuz difren days selibrate di festiva. E dey last from one to three days. 
Pesin no go eva fast for dat day wey di festival dey go on. E get one patikula preya wey dem dey do at dat day.
Bifor dey do di preya, pipo go go give poor pipo moni an tins to show piti on dem.
Bassirou DiomayeDiakhar Faye

Bassirou DiomayeDiakhar Faye**  (dem [[bon]] am on 25 March 1980), dem sabi am wel as Diomaye, na 
** Senagalese politishan an bifor bifor tax inspekto wey don sarf as di 5th an ko rent President of Senegal sins 2024. Na im bi di general
seketry of di parti wey don skata PASTEF an win di 2024 Senagalese Presidenshial eleshon afta dem komot Ousmane Sonko, wey e leta mek am di Prime Minista. 
## Hau e tek stat life
Dem bon am on 25 March 1980 in Ndiaganio, wey dey western department of M'bour, Senegal. Im  papa na Samba Faye, wey bi memba of di Socialist Party of Senegal  . E get sista sef. Faye granpapa faight for di Free French di taim of World War II as solja insaid di Troupes colonies an dey put am for jail wen e wan trai opun skul for  Ndianganao wey Faye leta go.

## Skul an hau e tek stat wok
E go primari skul for im vilej an leta go midu an
high skul for M'bour.  E get im masta digre in lor fom Dakar's Cheikh Anta Diop University. E stil go National Skul of Administrashon of Senegal (ENA) an di magistracy in 2004. Afta e du graduation, Faye chuz to bi tax inspekto insaid Tax an Estate department, wia e tek bi frend wit Ousmane Sonko, wey dia two go sem skul.

## pasonal life
Faye Mari two waif:  Marie Khone Faye and Absa Faye. Marie Khone get four pikin for im hosband : 3 boys an one girl. E Neva get eni pikin 
wit Absa. Faye mari Marie insaid 2009 an Absa insaid 2023. Akordin to do tins wey e tok sey e get Wen e dey du Presidenshial campaign in 2024, Faye get hauz for Dakar, an land outsaid di capital an for Ndianganao. E stil get $6,000 for im bank akount. Faye an Ousmane Tanko na klose frend, wey mek am nem one of im pikin Ousmane. Na fom vilej e tek uze plenti taim, wey mek am sabi di vilej wel wel an na muslim e bi.
Oloye Akin Alabi

**Oloye Akin Alabi** na Naija politishan, biznes pesin, buk raita, an e lik to dey hep pipu. Na im rait buk wey sel pas for wey dey about marketin an biznes,
Allen Onyema

**Ifechukwu Onyema** CON (wey dem bon for 1964) na Naija lorya an biznes man. Na Onyema bi di oga kptakpata of Air Peace, wey e stat in 2013.

## Hau e tek stat life
Dem bon Onyema in 1964 inside Benin city, wey de Naija. Im papa an mama na Micheal an Helen Onyema an na Onyema bi di fest bon inside di nine pikin-dem wey e peret bon. E kom from Mbosi Ihiala Lokal Govamet Aria in Anambra Stet, Nigeria.

## Edukeshon
Allen stodi lor for University of Nigeria an finish in 1987. E go Nigeria Lor Skul an dem kol am to Bar in 1989. E go difren Skuls lik Government College, Ughelli, Delta State. E komot for Government College in 1984 afta e don get Higher School Certificate wey mek dem giv am admission to stodi lor for Nigeria Premier University, di university of Ibadan day sem year. Na wen  e dey university bikos of e no lik mek pipu dey faight mek am kari nine oda student folo bodi travu go Zaria to setu
wahala wey dey hapun bikos of traib an religion. Plenti pipu sabi dem afta dem finish di faight, wen Onyema an im friend rish dia campus dey stat one grup wey dey kol Eminient Friends' Group - grup wey dem du to dey setu wahala wey dey hapun bikos pesin dey for difren traib. Wen e finish for Universiti in 1987, e stat dey get branch for evri stet insaid Naija. Wen e dey lor skul e dey join stodi wit some oda tins lik hau e tek dey mek pipu liv in peace. Wen e finish for Universiti in 1987, e stat dey get branch for evri stet insaid Naija. Wen e dey lor skul e dey join stodi wit some oda tins lik hau e tek dey mek pipu liv in peace.

## Katakata wey e get wit US
In 2019, di US Depatmet of Jostis opun kase wit Allen Onyema, bikos dem tok sey e du wuruwuru for bank. Dem tok sey e lie wit di kain dokumet e use dey buy aeroplane an big motor for Air Peace. Onyema no gree wit wetin dem akuse am for. In October 2022, pesin wey dem akuse wit Onyema dey 3 years wit polis pipu.
Nathaniel Bassey

**Nathaniel Bassey** (dem bon am on August 27, 1981) na Naija singa, pasto, an e sabi pley trumphet an gospel songraita. Plenti pipu sabi am wit di song wey e rait "Imela", "Onise Iyanu", "Jesu iye" an Olowogbogboro. Afta plenti years wey e don dey sing, Bassey don mek imsef one of di pesin wey dem sabi for gospel songs an singa wey dey sing abaut God wey dem ear pas for Naija. E sabi sing difren kain sty of muzik lik worship, hymns an medley. E dey go di Redeemed Church of God an na pastor for di Oasis Lagos, di youth chorch of di RCCG Kings Court wey dey Victoria Island, Lagos.

## Hau e tek stat life an edukashon
Dem bon Bassey for Lagos, Nigeria, on August 27, 1981. E kom fom Ikot Ofon Ikono, Uyo Lokal govmet aria wey dey Akwa Ibom Stet, south south Nigeria. Mr .E. Joshua Bassey, im papa, na Minista insaid di Apostolic Chorch Bashua Assembli. E stodi intanashonal relation an politis at di Universiti of Lagos bifor e go London to go stodi politis afta. E stil stodi muzik for Middlesex Universiti Summer Skul.
## Muzik wok
Nathaniel stat im musikal wok insaid chorch, wia e join Rhodes Orchestra an pley trumphet for two years. Na im pley trumphet an sing song wen e go ci for Stella Obasanjo, waif of Olusegun Obasanjo bifor bifor Naija President.  Insaid 2018, Bassey na one of di pesin wey dey holways pafom for di Experience. Im fest album wey d uze sabi am, Elohim, wey dem rekod an mix for South Afrika, insaid year 2008. Dem don tok abaut am as pesin wey dey tek God tins sirious wit di track, Someone's knocking at the door".

Nathaniel stat di #HalleluyahChallenge, insaid June 2017, wia Bassey an oda pipu worship God for one hour, fom 12:00am rish 1:00am. E put di chalenj for im Instagram pej an stil tel oda pipu to join am. Emo rish one month, do event don get 60,000 pipu wey don ci am. Di #HalleluyahChallenge for 2020 hapun fom February 4 rish 24 2020. Insaid 2021, Di chalenj hapun for 1st to 21 February. 

## Studio album
Someone's at the Door (2010)

The Son of God (& Imela) (2014)

This God is too Good (2016)

Revival Flames (2017)

Jesus: The Resurrection & the Life (2018)

The King is Coming (2019)

Hallelujah Again (Revelation 19:3) (2021)

Names of God (2022)

Hallelujah Live (2023)

Jesus Iye (2023)

Yahweh Sobaoth (2023)

## Wia dem gada di tori

1. Nathaniel Bassey: A blessing in our time. The Nation Newspaper, October 3, 2018.

2. Criticism made Hallelujah Challenge Bigger - Nathaniel Bassey". Punch Nigeria. 23 June 2017.
Foluke Daramola

**Foluke Daramola-Salako** na Naija aktres. Shi dey insaid aktres wey dem rait im nem to kolet Afrika muvie Akademik awod for Best Aktres in a sopotin rol in 2013. Na Yoruba Naija aktres an shi dey produs fim. 

## Hau shi tek stat life an wok
Dem bon Daramola on 15 February 1978. Shi finish fom Obafemi Awolowo University. In 1998, shi du im fest fim wey bi Palace. Shi akt insaid Durodola an Above Law. In 2016, im pikin wey bi girl na host for one TV sho. Im fim, Cobweb, wey shi du giv am chanz to dey insaid aktres wey fit win Afrika Muvie Akademik Awod bes sopotin aktres norminashon. Shi tok sey di fim wey shi du na abaut im life tori bikos im papa an mama no wan mek shi dey du fim. Na shi stat "Action Against Rape in Africa", wey dem du to komot rape an trai mek don sho pipu wey trai am shege for Afrika.

## Im pasonal life
In 2016 intaview, shi tok sey dem rape am wen shi dey smol. Insaid one tok tok wit Tribune, shi tok sey wuman sopos no sey dem dey impotant an dem no sopos no dey liv ontop dia hosband moni. Shi tok hosband wey dey du dia waif enihau, an sey dat one pas mek hosband dey folo anoda wuman outsaid.  In 2017, Shi tok abaut Aliko Dangote as pesin wey dey humbu pas for di wod. 

In March 2018 intaview wit The Punch, Daramola Salako tok sey shi ci im big boobs as plus for am, sey plenti man lik am bikos of am. Shi tel oda wuman mek dem no dey shame for enitin, mek dem no sey na plus for dem. 

## Wia dem gada di tori
1. How Foluke Daramola became a Nollywood star. PM News. Retrieved March 16 2024. 

2. "Most rape victims don't turn normal adults - Foluke Daramola". Vanguard. Retrieved 14 November 2023.
Haus Painter

Haus Painter and dekoretor na trade-pesin wey dey do painting and dey dekoret biudin dem, and dem fit kol am dekoretor or haus painter.
Dem dey paint biudin so dat e fit mek di buidin fine wel-wel, and to protect am so dat water, insekt and oda thins dem no go fit spoil am.
Somtime, dem dey paint haus so dat de haus go fit show som thins abaut pipul kulshor like *Ndebele House Painting*
Omoni Oboli

Omoni Oboli (dem bon am on 22 April 1978), na Naija aktres, e dey rait script, fim direkto, produsa an digita fimmeka. Na for New York fim Akademik shi tek stodi an shi don rait plenti pley like;  *The Figurine* (2009), Anchor Bay (2010), *Fatal Imagination, Being Mrs Elliott", *The first Lady and wives on Strike* (2016). In 2018 shi dey an dairet komedi fim, *Mom's at War*. 

==Hau shi stat life an edukashon==
Dem [[bon]] Oboli in Benin City, Edo State, na Mesogar pikin, one smol vilej for Delta State, Nigeria. Omoni Oboli finish im sekondri skul an primari for Benin City, Edo State, Nigeria kon finish wit Bachelor's digre in french for University of Benin, an na wit 2nd klass upper division. Afta e finish skul for Naija Omoni Oboli go stodi digital editing insaid New York Fim Akademi wie dey abroad. 

==Hau shi tek wok==
Omoni Oboli stat im fest rol for fim in *Bitter Encounter* (1996), wia shi du seketry insaid. Nex fim wey shi du na *Shame*. Shi kon go du main aktres for insaid 3 beta fims; Not my will, *Destined to Die* an *Another Campus Tale*. Afta dem don sabi am wel in 1996, e komot for som taim to go Universiti go stodi. Afta skul e go mari wey  mek pipu no dey ci am wel wel lik bifor. Shi kom bak in 2009 to dey akt fim bak. Shi kon leta stat to dey produs fim. 

Omoni Oboli du plenti fim wey mek pipu sabi am well wel bak, fim lik; *Wives on Strike* an *The Rivals'', fim wey shi du wit im frend an e win prias for Best International Drama insaid New York International Independent Film & Video Festival. Na di fest fim wey dem go sho sins di event stat